Z A P I S N I K
27. sjednice Vijeća Mjesnog odbora  Zrinjevac,
održane 24. kolovoza  2023.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18:00 sati.



Nazočni članovi Vijeća: Mirela Brkljač,Sanja Miler,Vjekoslav Miler, Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac konstatira da je jednoglasno prihvaćen zapisnik s 26. sjednice  Vijeća Mjesnog odbora Zrinjevac, održane  07.srpnja 2023. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18:15 sati.

Predsjednica Vijeća Mjesnog odbora Zrinjevac predlaže dnevni red kao u pozivu.
Dnevni red je jednoglasno usvojen.
[bookmark: _GoBack]
Dnevni red:

1. Komunalna problematika
2. Pitanja i prijedlozi
	





Ad.1. Komunalna problematika

Članovi Vijeća su raspravljali o situaciji sa čistoćom ulica u Mjesnom odboru te zaključili da se one nedovoljno čiste, odnosno peru. Predsjednica će provjeriti sa nadležnim uredom da li se može to područje malo češće čistiti i prati.
Vijećnici su također opet raspravljali o tekućim  problemima u Mjesnom odboru kao što je korov na zapuštenom dvorištu u Petrinjskoj ulici 25, na dijelu zemljišne parcele k.č.br. 6005/1 k.o. Centar. Predsjednica Vijeća Mjesnog odbora Zrinjevac je ponovno uputila upit komunalnom redarstvu te je od nadležnih osoba dobila odgovor da će se ponovno postupiti po tom pitanju (kontaktirati vlasnike parcele).
Na toj lokaciji se počelo stvarati odlagalište otpada (stajali su prije kontejneri koji su maknuti ali pojedinci još uvijek bacaju smeće) što zbog velikih vrućina još više predstavlja problem.
Članovi Vijeća su opet naglasili problem nedostajanja malih spremnika za otpad što uzrokuje više smeća na ulicama, Vijeće Mjesnog odbora Zrinjevac je imalo zaključak na tu temu međutim nije dobilo nikakav odgovor na njega. Vijeće Mjesnog odbora Zrinjevac se usuglasilo da će nakon perioda ljetnih odmora, u rujnu, ponoviti traženja za male spremnike za otpad.
Članovi Vijeća su također primijetili da još nisu odvezene grane koje su pale za vrijeme nevremena iz Wellerovog vrta te je dogovoreno kako će se kontaktirati nadležne službe kako bi se to napravilo.

 


Ad.2.  Pitanja i prijedlozi

Nitko od članova Vijeća nije imao dodatnih pitanja ni prijedloga već su se usuglasili da za
sljedeću sjednicu  pripreme stavke o kojima bi htjeli raspravljati na sljedećoj sjednici Vijeća.



Budući da nitko ne traži riječ, predsjednica zaključuje sjednicu.
Dovršeno u 19:15 sati.


Zapisničarka:
Zrinka Miličić

